Okresná prokuratúra Veľký Krtíš 
Banícka 3, 990 80 Veľký Krtíš

Sp. zn. : Pv 395/11/6610	Veľký Krtíš, 6.6.2013
EEČ : 2-50-45-2013

U Z N E S E N I E

Trestná vec:	obvinený XXXXX 
Zločin:	Skrátenie dane a poistného podľa § 276 odsek 1, odsek 4 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Veľký Krtíš
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v trestnej veci pre zločin skrátenia dane a poistného podľa § 276 ods. 1, 4 Tr. zák., ktorého sa dopustil obvinený na tom skutkovom základe, že: 
- ako jediný konateľ spoločnosti XXXXX. so sídlom XXXXX, XXXXX, XXXXX v úmysle skrátiť daň z pridanej hodnoty podal dňa 29.10.2007 na Daňovom úrade vo XXXXX dodatočné daňové priznanie k dani z pridanej hodnoty za zdaňovacie obdobie II. štvrťroka 2007, v ktorom si neoprávnene na základe faktúr č. 2906/07/02 zo dňa 29.06.2007 a 2906/07/03 zo dňa 29.06.2007 od dodávateľa XXXXX, XXXXX, uplatnil právo na odpočet dane vo výške 331.043,84€, pričom daňovou kontrolou bolo zistené že daňový subjekt XXXXX uvedené faktúry nevystavil  a fakturované sprostredkovateľské služby neboli poskytnuté, čím ku škode Slovenskej republiky v zastúpení Daňovým úradom XXXXX pobočka XXXXX, skrátil svoju daňovú povinnosť o 331.043,84€

lebo je trestné stíhanie neprípustné podľa § 9 odsek 1 písmeno d, nakoľko ide o trestné stíhané vedené proti tomu, kto zomrel.  

Odôvodnenie:
          Uznesením vyšetrovateľa PZ Odboru kriminálnej polície, OR PZ XXXXX sp. zn. XXXXX zo dňa 15.07.2011 bolo podľa § 199 ods. 1 Tr. por.  začaté trestné stíhanie a uznesením toho istého orgánu a spisovej značky zo dňa 04.02.2013 bolo podľa § 206 ods. 1 Tr. por. vznesené obvinenie XXXXX za zločin skrátenia dane a poistného podľa § 276 ods. 1, 4 Tr. zák., v štádiu pokusu podľa § 14 ods. 1 Tr. zák. na tom skutkovom základe, že ako jediný konateľ spoločnosti XXXXX XXXXX, XXXXX v úmysle skrátiť daň z pridanej hodnoty podal dňa 29.10.2007 na Daňovom úrade vo XXXXX dodatočné daňové priznanie k dani z pridanej hodnoty za zdaňovacie obdobie II. štvrťroka 2007, v ktorom si neoprávnene na základe faktúr č. 2906/07/02 zo dňa 29.06.2007 a 2906/07/03 zo dňa 29.06.2007 od dodávateľa XXXXX, uplatnil právo na odpočet dane vo výške 331.043,84€, pričom daňovou kontrolou bolo zistené že daňový subjekt XXXXX uvedené faktúry nevystavil  a fakturované sprostredkovateľské služby neboli poskytnuté, čím ku škode Slovenskej republiky v zastúpení Daňovým úradom XXXXX, pobočka XXXXX, skrátil svoju daňovú povinnosť o 331.043,84€.

         Dňa 23.05.2013 predložil vyšetrovateľ PZ spisový materiál s návrhom na zastavenie trestného stíhania obvineného XXXXX podľa § 215 ods. 1 písm. d Tr. por. s poukazom na § 9 ods. 1 písm. d Tr. por., nakoľko vo veci zabezpečil nasledovný spisový materiál, ktorý takýto postup odôvodňuje. Vyšetrovateľ PZ v priebehu trestného konania vypočul v procesnom postavení svedka - poškodeného XXXXX, zástupcu Daňového úradu XXXXX, pobočka XXXXX. V procesnom postavení svedka boli k veci vypočutí XXXXX a XXXXX, pracovníčky Daňového úradu, pobočka XXXXX, poverené výkonom daňovej kontroly u daňového subjektu XXXXX XXXXX. Ďalej boli vypočutí svedkovia XXXXX a XXXXX, bývalý a súčasný konatelia a spoločníci spoločnosti XXXXX, XXXXX a XXXXX, bývalý a súčasný konatelia a spoločníci spoločnosti XXXXX. V procesnom postavení svedka bol pred vznesením obvinenia vypočutý takisto XXXXX. Vyšetrovateľ ďalej zabezpečil na vec sa vzťahujúce listinné dôkazy a to protokol o výsledku daňovej kontroly dane z pridanej hodnoty v kontrolovanom daňovom subjekte XXXXX XXXXX za zdaňovacie obdobie I. a II. štvrťroka 2007 a listiny vzťahujúce sa k predmetnej daňovej kontrole, daňové priznanie k dani z pridanej hodnoty a k dani z príjmu právnickej osoby za toto obdobie. Ďalej boli zabezpečené faktúry ohľadne obchodných transakcií medzi spoločnosťou  XXXXX XXXXX a spoločnosťami XXXXX za zdaňovacie obdobie II. štvrťroka 2007, výpisy z obchodného registra uvedených obchodných spoločností, výpisy z účtov daňového subjektu XXXXX XXXXX a výsledky šetrení a písomnosti Daňového úradu XXXXX a Daňového úradu XXXXX týkajúcich sa obchodných transakcií medzi vyššie spomenutými spoločnosťami. 

        Z vykonaného dokazovania bolo dostatočne preukázané, že skutok, pre ktorý sa vedie trestné stíhanie sa stal, tento skutok napĺňa skutkovú podstatu zločinu skrátenia dane a poistného podľa § 276 ods. 1, 4 Tr. zák. Tak isto z vykonaného dokazovania vyplynulo, že tento skutok spáchal obvinený XXXXX.     

        Z výsledku previerok pobytu obvineného XXXXX za účelom jeho vypočutia v procesnom postavení obvineného vyplynulo, že obvinený XXXXX bol hospitalizovaný v nemocnici, kde aj zomrel. Vyšetrovateľ PZ následne zabezpečil úmrtný list z Matričného úradu XXXXX, z ktorého vyplýva, že XXXXX, nar. XXXXX, umrel dňa 20.04.2013. 

          Podľa § 215 ods. 1 písm. d Tr. por. prokurátor zastaví trestné stíhanie, ak je trestné stíhanie neprípustné podľa § 9. 

         Podľa § 9  ods. 1 písm. d Tr. por. trestné stíhanie nemožno začať, a ak už bolo začaté nemožno v ňom pokračovať a musí byť zastavené, proti tomu kto zomrel alebo bol vyhlásený za mŕtveho. 

         Vzhľadom k nepochybnému faktu, že obvinený XXXXX zomrel, muselo preto byť predmetné trestné stíhanie v zmysle uvedených zákonných ustanovení prokurátorom zastavené a z uvedeného dôvodu bolo preto rozhodnuté tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Martin Džavoronok
prokurátor